Document ID: 32001D0339

32001D0339
L 121/45
SLUŽBENI LIST EUROPSKE UNIJE
18.04.2001.
ODLUKA KOMISIJE
od 18. travnja 2001.
o razmjeni pisama o izmjeni točke B Priloga Sporazumu između Europske zajednice i Republike Bugarske o uzajamnoj zaštiti i nadzoru imena vina
(priopćena pod brojem dokumenta C(2001) 1080)
(2001/339/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 93/722/EZ od 23. studenoga 1993. o sklapanju Sporazuma između Europske zajednice i Republike Bugarske o uzajamnoj zaštiti i nadzoru imena vina (1), a posebno njezin članak 3.,
budući da:
(1)
Članak 3. Odluke Vijeća o sklapanju Sporazuma između Europske zajednice i Republike Bugarske o uzajamnoj zaštiti i nadzoru imena vina određuje da je za potrebe članka 13. Sporazuma Komisija ovlaštena zaključiti potrebne akte kojima se izmjenjuje Sporazum, u skladu s postupkom predviđenim člankom 83. Uredbe Vijeća (EEZ) br. 822/87 od 16. ožujka 1987. o zajedničkoj organizaciji tržišta vinom (2). Uredba (EEZ) br. 822/87 zamijenjena je Uredbom (EZ) br. 1493/1999 (3), kako je zadnje izmijenjena Uredbom (EZ) br. 2826/2000 (4).
(2)
Komisija, u ime Zajednice, i Republika Bugarska postigle su sporazum u obliku razmjene pisama. Tu bi razmjenu pisama trebalo odobriti.
(3)
Upravljački odbor za vina nije donio mišljenje u roku koji je odredio njegov predsjedavajući,
ODLUČILA JE:
Članak 1.
Ovim se, u ime Zajednice, odobrava razmjena pisama o izmjeni točke B Priloga Sporazumu između Europske zajednice i Republike Bugarske o uzajamnoj zaštiti i nadzoru imena vina.
Tekst razmjene pisama priložen je ovoj Odluci.
Članak 2.
Odluka i tekst razmjene pisama iz članka 1. objavljuju se u Službenom listu Europskih zajednica.
Sastavljeno u Bruxellesu 18. travnja 2001.

Labels: 3
18
15
17